**भारत सरकार**

**रक्षा मंत्रालय**

**रक्षा विभाग**

**राज्य सभा  
तारांकित प्रश्न संख्या 16**

**01 दिसम्बर, 2015 को उत्तर के लिए**

**हल्के मॉड्यूलर जैकेटों की खरीद**

**\*16. श्री सुखेन्दु शेखर रायः**

क्या रक्षा मंत्री यह बताने की कृपा करेंगे कि :

(क) क्या रक्षा खरीद परिषद ने अक्तूबर, 2009 में 1,86,138 हल्के मॉड्यूलर जैकेट खरीदे जाने के लिए मंजूरी दे दी थी;

(ख) यदि हां, तो अब तक ऐसे कितने जैकेटों की खरीद कर ली गई है और तत्संबंधी ब्यौरा क्या है;

(ग) यदि खरीद नहीं की गई है, तो इसके क्या कारण हैं; और

(घ) संपूर्ण मात्रा में जैकेटों की खरीद में कितना समय लगने की संभावना है ?

**उत्तर  
रक्षा मंत्री (श्री मनोहर पर्रीकर)**

(क) से (घ): एक विवरण सदन के पटल पर रखा जाता है।

**हल्के मॉड्यूलर जैकेटों की खरीद किए जाने के बारे में राज्य सभा में दिनांक 01 दिसम्बर, 2015 को उत्तर दिए जाने के लिए तारांकित प्रश्न सं. 16 के भाग (क) से (घ) के उत्तर में उल्लिखित विवरण**

(क) रक्षा अर्जन परिषद (डीएसी) ने बुलेट प्रूफ जैकेटों (बीपीजे) की पूंजीगत खरीद, जिसमें 11वीं सेना योजना में खरीदी जाने वाली 1,86,138 जैकेटें शामिल थीं, हेतु आवश्यकता स्वीकृति (एओएन) अक्तूबर, 2009 में दी थी।

(ख) और (ग) 1,86,138 बीपीजे की खरीद के लिए प्रस्ताव हेतु अनुरोध (आरएफपी) को 05 अक्तूबर, 2015 को वापस ले लिया गया क्योंकि विक्रेताओं द्वारा मुहैया कराई गई बीपीजे परीक्षणों में असफल हो गईं।

(घ) रक्षा उपस्कर की पूंजीगत खरीद रक्षा अधिप्राप्ति प्रक्रिया के उपबंधों के अनुसार की जाती है जिसमें खरीद के विभिन्न चरणों के लिए समय-सीमाएं अंतर्विष्ट होती हैं।

…